Сяргей Міхайлавіч Ліпатаў

Сяргей Міхайлавіч Ліпатаў (, вёска Глухаўка, Серпухаўскі павет, Маскоўская губерня, Расійская імперыя — ) — савецкі беларускі вучоны ў галіне фізічнай і калоіднай хіміі. Доктар хімічных навук (1936). Прафесар (1934). Акадэмік АН БССР (1940).

 Біяграфія 
Скончыў Маскоўскі дзяржаўны ўніверсітэт (1923). У 1924—1927 гг. працаваў у 1-й хімічнай лабараторыі Маскоўскай паркаленабіўной фабрыкі, з 1927 г. загадваў навуковай часткай цэнтральнай лабараторыі Іванава-Вазнясенскага тэкстыльнага трэста, адначасова выкладаў у Іванава-Вазнясенскім політэхнічным інстытуце. З 1929 г. загадчык лабараторыі Фізіка-хімічнага інстытута імя Л. Я. Карпава, у 1932—1937 гг. прафесар, загадчык кафедры Маскоўскага інстытута лёгкай прамысловасці, з 1938 года загадчык лабараторыі Калоідна-электрахімічнага інстытута АН СССР, адначасова начальнік навукова-праграмнага аддзела Прэзідыума АН СССР. У 1940—1944 гг. віцэ-прэзідэнт АН БССР і загадчык лабараторыі Інстытута хіміі АН БССР. У 1944—1959 гг. загадчык кафедры Маскоўскага тэкстыльнага інстытута, адначасова кіраўнік лабараторыі высокапалімераў і расліннай сыравіны Інстытута хіміі АН БССР. У 1959—1960 гг. загадчык лабараторыі Інстытута фізіка-арганічнай хіміі АН БССР.

 Навуковая і арганізацыйная дзейнасць 
Асноўныя працы ў галіне калоіднай хіміі і хіміі высокамалекулярных злучэнняў. Распрацаваў агульную тэорыю сінерэзісу (прэмія імя Д. І. Мендзялеева АН СССР), вакуумны спосаб фарбавання, схему атрымання віскозы, спосаб атрымання спірту з крухмала- і цэлюлозазамяшчальнай сыравіны, якія ў далейшым былі ўкаранёныя ў прамысловасць.

Падрыхтаваў 20 кандыдатаў і 4 дактароў навук.

У гады Вялікай Айчыннай вайны быў накіраваны ў Ташкент для арганізацыі працы Акадэміі навук БССР. 6 студзеня 1942 года там адбылося першае пасля эвакуацыі з Мінску паседжанне Прэзідыума АН БССР пад кіраўніцтвам віцэ-прэзідэнта АН БССР С. М. Ліпатава, дзе былі разгледжаны пытанні, звязаныя з аднаўленнем дзейнасці Акадэміі навук БССР. У 1942—1944 гадах загадваў лабараторыяй Інстытута хіміі АН БССР, адноўленай на новым месцы, ў Ташкенце. Адначасова ажыццяўляў выкладчыцкую дзейнасць у Сярэднеазіяцкім універсітэце.

 Бібліяграфія 
Аўтар больш 150 навуковых прац, 6 манаграфій. Асноўныя працы:
 Учение о коллоидах. М., 1933.
 Проблема застудневания лиофильных коллоидов. М., 1937.
 Проблемы учения о лиофильных коллоидах. Мн., 1941.
 Высокополимерные соединения: лиофильные коллоиды. Ташкент: АН БССР, 1943.
 Физико-химия коллоидов. М.-Л.: Госхимиздат, 1948.

 Спасылкі 
 Сяргей Міхайлавіч Ліпатаў у базе даных «История белорусской науки в лицах» Цэнтральнай навуковай бібліятэкі імя Якуба Коласа НАН Беларусі 
 Акадэмік ЛІПАТАЎ Сяргей Міхайлавіч
 Электронный каталог ЦНБ НАН Беларуси — Липатов, Сергей Михайлович 
 История белорусской науки в лицах — Сергей Михайлович Липатов 

Катэгорыя:Фізікахімікі СССР
Катэгорыя:Хімікі Беларусі
Катэгорыя:Дактары хімічных навук
Катэгорыя:Выкладчыкі Нацыянальнага ўніверсітэта Узбекістана
Катэгорыя:Віцэ-прэзідэнты НАНБ
Катэгорыя:Нарадзіліся ў Маскоўскай вобласці